ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
19 జూన్ 2022 నుండి 11 రాష్ట్రాలు/ కేంద్ర పాలిత ప్రాంతాలలో పోలియో సబ్-నేషనల్ ఇమ్యునైజేషన్
- బూత్లు, గడపగడపకు వెళ్లడం, మొబైల్ మరియు ట్రాన్సిట్ టీమ్ల ద్వారా దాదాపు 3.9 కోట్ల మంది ఐదేండ్ల లోపు పిల్లలకు పోలియో చుక్కలు వేయడమే లక్ష్యం
- పిల్లలకు అదనపు రక్షణను అందించడానికి భారత ప్రభుత్వం తన సాధారణ వ్యాధి నిరోధక కార్యక్రమంలో ఇంజెక్ట్ చేయగల ఇనాక్టివేటెడ్ పోలియోవైరస్ వ్యాక్సిన్ని ప్రవేశపెట్టింది
పోలియో వ్యాక్సిన్ చుక్కలు వేయడానికి గాను 9 జూన్ 2022 నుండి దేశంలోని 11 రాష్ట్రాలు/యుటీలలో మొదటి ఉప-జాతీయ ఇమ్యునైజేషన్ దినోత్సవం నిర్వహించబడుతోంది. బీహార్, ఛండీగఢ్, ఢిల్లీ, గుజరాత్, హర్యానా, జార్ఖండ్, మహారాష్ట్ర, పంజాబ్, రాజస్థాన్, ఉత్తరాఖండ్ మరియు పశ్చిమ బెంగాల్లలో ఈ కార్యక్రమం నిర్వహించబడుతుంది. కేంద్ర చేపట్టిన ఈ పోలియో కార్యక్రమంలో భాగంగా బూత్, ఇంటింటికి వెళ్లడం, మొబైల్ మరియు ట్రాన్సిట్ టీమ్ల ద్వారా 5 సంవత్సరాల కంటే తక్కువ వయస్సు కలిగిన 3.9 కోట్ల మంది పిల్లలకు పోలియో చుక్కలు వేయడం లక్ష్యంగా పెట్టుకున్నారు. పిల్లలకు అదనపు రక్షణను అందించడానికి, భారత ప్రభుత్వం తన సాధారణ వ్యాధి నిరోధక కార్యక్రమంలో ఇంజెక్ట్ చేయదగిన ఇనాక్టివేటెడ్ పోలియోవైరస్ వ్యాక్సిన్ను కూడా ప్రవేశపెట్టింది. ప్రపంచ ఆరోగ్య సంస్థ  ఆగ్నేయాసియా ప్రాంతంలోని 10 ఇతర దేశాలతో పాటు భారతదేశంను మార్చి 27, 2014న పోలియో రహిత దేశంగా ధ్రుకవీకరించింది. దేశంలో చివరి పోలియో కేసు 2011 జనవరి 13న పశ్చిమ బెంగాల్లోని హౌరాలో నమోదైంది. ప్రపంచవ్యాప్తంగా పోలియో ఆఫ్ఘనిస్థాన్ మరియు పాకిస్థాన్ అనే రెండు దేశాలలో ఇప్పటికీ స్థానికంగా ఉంది. భారతదేశాన్ని "పోలియో-రహితష అని ధ్రువీకరించినప్పటికీ పోలియో వైరస్ దిగుమతి లేదా వ్యాక్సిన్ ఉత్పన్నమైన పోలియో వైరస్ల ఆవిర్భావం కొనసాగుతుంది. ఇది మన దేశంలో అధిక జనాభా రోగ నిరోధక శక్తిని సున్నితమైన నిఘాను నిర్వహించాల్సిన అవసరాన్ని హైలైట్ చేస్తుంది. యూనివర్సల్ ఇమ్యునైజేషన్ ప్రోగ్రాం  కింద అదనపు వ్యాక్సిన్లను ప్రవేశపెట్టడం ద్వారా భారతదేశం తన పిల్లలను మరింత ఎక్కువ టీకాతోనివారించగల వ్యాధులు  నుండి రక్షించడానికి ప్రయత్నాలు చేస్తోంది. అన్ని టీకాలు దేశంలోని ప్రతి బిడ్డకు కూడా చేరువయ్యేలా చూడడం చాలా ముఖ్యంగా పని చేస్తోంది. జాతీయ పోలియో కార్యక్రమం కింద నేర్చుకున్న పాఠాలు మరియు వ్యవస్థలు సాధారణ రోగనిరోధక శక్తిని బలోపేతం చేయడానికి మరియు 90 శాతం కంటే ఎక్కువగా పూర్తి రోగనిరోధక కవరేజీని సాధించడానికి ఉపయోగించబడుతున్నాయి.
రాష్ట్ర ప్రభుత్వాలు మరియు ప్రపంచ ఆరోగ్య సంస్థ, యునిసెఫ్, రోటరీ ఇంటర్నేషనల్ వంటి సంస్థలు ఇతర భాగస్వాములు పోలియో నిర్మూలనలో మాత్రమే కాకుండా సాధారణ వ్యాధి నిరోధక చర్యలను మెరుగుపరచడంలో కూడా ముఖ్యమైన పాత్ర పోషించాయి. తల్లిదండ్రులందరూ 5 సంవత్సరాల కంటే తక్కువ వయస్సు కలిగిన తమ పిల్లలకు పోలియో చుక్కలు వేయించాలని కోరారు.
ఆయుష్
అఖిల భారత ఆయుర్వేద సంస్థలో ప్రపంచంలోనే మొట్టమొదటి "బయో బ్యాంక్ ఆఫ్ ఆయుర్వేద" స్థాపనకు పూర్తి సహకారం అందిస్తామని హామీ ఇచ్చిన - కేంద్ర ఆయుష్ శాఖ మంత్రి
ఏ.ఐ.ఐ.ఏ. పనితీరును సందర్శించి, ప్రశంసించిన - కేంద్ర ఆయుష్ శాఖ మంత్రులు
ఏ.ఐ.ఐ.ఏ. లో బహుళ ప్రయోజనకర యోగా హాల్ మరియు మినీ ఆడిటోరియంలను ప్రారంభించిన - కేంద్ర ఆయుష్ శాఖ మంత్రి
కేంద్ర ఆయుష్ శాఖ మంత్రి శ్రీ సర్బానంద సోనోవాల్ మరియు కేంద్ర ఆయుష్ శాఖ సహాయ మంత్రి డాక్టర్ ముంజపారా మహేంద్ర భాయ్ ఆదివారం అఖిల భారత ఆయుర్వేద సంస్థ ను సందర్శించి, బహుళ ప్రయోజన యోగా హాల్ మరియు మినీ ఆడిటోరియం ను ప్రారంభించారు. మంత్రులిద్దరూ అఖిల భారత ఆయుర్వేద సంస్థ పని తీరును ఎంతో ప్రశంసించారు. ప్రపంచంలోనే అత్యుత్తమ ఆయుర్వేద సంస్థ గా తీర్చిదిద్ది, సంస్థ మరింతగా అభివృద్ధి చెందడానికి తమ పూర్తి సహాయ సహకారాలు అందిస్తామని హామీ ఇచ్చారు. శ్రీ సర్బానంద సోనోవాల్, సంస్థ భవిష్యత్ ప్రణాళిక ను ప్రశంసిస్తూ, ఆయుర్వేదంలో ప్రపంచంలోనే మొట్టమొదటి బయో బ్యాంక్ ను ఏ.ఐ.ఐ.ఏ. లో స్థాపించడానికి పూర్తి సహాయం అందిస్తామని కూడా హామీ ఇచ్చారు.
మంత్రులిద్దరూ, ఏ.ఐ.ఐ.ఏ. లో వివిధ సౌకర్యాల ను సందర్శించి, సంస్థ విశిష్టతలను తెలుసుకోవడంలో ఆసక్తి కనబరిచారు. శ్రీ సర్బానంద ఈ సందర్భంగా మాట్లాడుతూ, సంస్థలో శాస్త్రీయ పరిశోధనలను మరింత తీవ్రతరం చేయడంతో పాటు, వారి భాషలో విజయవంతమైన పరిశోధన ప్రజలకు చేరేలా చూడాలని, ఎ.ఐ.ఐ.ఎ. డైరెక్టర్, ప్రొఫెసర్ డాక్టర్ తనూజ నేసారి కి, సూచించారు. ఏ.ఐ.ఐ.ఏ. లో అమలు చేస్తున్న ఆరోగ్యకరమైన చికిత్సా విధానాన్ని, సహాయ మంత్రి డా. ముంజపార మహేంద్ర భాయ్ ప్రశంసిస్తూ, సమగ్రమైన, సంపూర్ణ చికిత్స పై దృష్టి పెట్టాలని సూచించారు.
ఇద్దరు మంత్రులూ కలిసి, దాదాపు అన్ని ప్రధాన విభాగాలు సందర్శించారు. సంస్థ లో కొనసాగుతున్న చికిత్స, పరిశోధన సౌకర్యాలపై అధ్యాపకులు, విద్యార్థులతో వివరంగా సంభాషించారు. పిల్లల కోసం మరియు నేత్రాల కోసం ఏ.ఐ.ఐ.ఏ. అమలు చేస్తున్న పంచకర్మ అనే విశిష్ట వైద్య విధానాన్ని, మంత్రులిద్దరూ ప్రత్యేకంగా ప్రశంసించారు. ఆయుర్వేద దంత వైద్య విభాగాన్ని సందర్శించిన తర్వాత మంత్రులు ఆయుర్వేద శస్త్రచికిత్సా సౌకర్యాలను కూడా పరిశీలించారు. రక్త నిధి వద్ద, రోగనిరోధక వ్యాధులు మరియు లుకేమియా వంటి వ్యాధుల పై పరిశోధనలు మరింత లోతుగా చేయాలని, కేంద్ర మంత్రి సూచించారు. ఫార్మకాలజీ ప్రయోగశాల వద్ద, ఆయుర్వేద ఔషధాల నాణ్యతా ప్రమాణాలను పెంచడంలో నిశితంగా పనిచేయాలని కూడా ఆయన సంస్థ కు సూచించారు. ఏ.ఐ.ఐ.ఏ. అమలు చేస్తున్న ఆయుర్వేద మూలికలతో ధూపం వేసే విధానాన్ని కూడా మంత్రులు ప్రశంసించారు.
ఇద్దరు మంత్రులిద్దరూ ప్రధానంగా సామర్థ్యం మరియు ఆచరణాత్మక పరిజ్ఞానంపై దృష్టి కేంద్రీకరించారు. బహుళ ప్రయోజనకర యోగా హాల్ ను ప్రారంభించిన తర్వాత, శ్రీ సోనోవాల్ కొన్ని సంక్లిష్టమైన యోగాసనాలు ప్రదర్శించ వలసిందిగా విద్యార్థులను కోరారు. ఆ తరువాత విద్యార్థుల ప్రదర్శనను ఆయన ప్రశంసించారు.
కోవిడ్ సమయంలో అఖిలభారత ఆయుర్వేద సంస్థ చేపట్టిన శాస్త్రీయ చికిత్సా అధ్యయనాలను తెలియజేసే ఒక లఘు చిత్రాన్ని మంత్రులకు చూపించారు. సంస్థ కార్యక్రమాలతో పాటు, కోవిడ్ ఆరోగ్య కేంద్రం, కోవిడ్ పరీక్షా కేంద్రాల కార్యకలాపాల పట్ల కూడా వారు సంతృప్తి వ్యక్తం చేశారు.
సాంఘిక న్యాయం, మరియు సాధికారత మంత్రిత్వ శాఖ
ఆర్థిక సాధికారత కోసం పథకం
డి.ఎన్.టి కమ్యూనిటీల సంక్షేమం కోసం "స్కీమ్ ఫర్ ఎకనామిక్ ఎంపవర్మెంట్ ఆఫ్ డి.ఎన్.టి కమ్యూనిటీస్ " అనే పథకాన్ని ఈ క్రింది నాలుగు అంశాలతో డిపార్ట్ మెంట్ ప్రవేశపెట్టింది:-
 డిఎన్ టి అభ్యర్థులకు పోటీ పరీక్షలకు హాజరయ్యేందుకు వీలుగా మంచి నాణ్యతతో కూడిన కోచింగ్ అందించడం;
 వారికి ఆరోగ్య బీమా కల్పించడం;
 కమ్యూనిటీ స్థాయిలో జీవనోపాధి చొరవను సులభతరం చేయడం;
 ఈ వర్గాల సభ్యులకు ఇళ్ల నిర్మాణానికి ఆర్థిక సహాయం అందించడం.
ఈ పథకం కింద సుమారు 4703 దరఖాస్తులు వచ్చాయి. వాటిని ఫిజికల్ వెరిఫికేషన్ కోసం సంబంధిత రాష్ట్రాలు/ కేంద్రపాలిత ప్రాంతాలకు పంపించారు.
కేంద్ర సామాజిక న్యాయం, ఆర్థిక శాఖ సహాయ మంత్రి సుశ్రీ ప్రతిమా భౌమిక్ రాజ్యసభకు ఒక లిఖితపూర్వక సమాధానం లో ఈ వివరాలు తెలిపారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
ఆక్వాపోనిక్స్ వంటి ప్రత్యామ్నాయ వ్యవసాయ పద్ధతులు వ్యవసాయ ఉత్పాదకత, ఆదాయాన్ని పెంచుతాయి
కేంద్రమంత్రి సంజయ్ ధోత్రే
లూధియానాలోని ‘ఆక్వాపోనిక్స్ సెంటర్’ ప్రారంభం
రైతుల స్థితిని మెరుగుపరచడానికి ఆక్వాపోనిక్స్ వంటి ప్రత్యామ్నాయ వ్యవసాయ పద్ధతులు చాలా అవసరమని కేంద్ర విద్య, కమ్యూనికేషన్స్ ఎలక్ట్రానిక్స్ & ఇన్ఫర్మేషన్ టెక్నాలజీ సహాయమంత్రి సంజయ్ ధోత్రే అన్నారు. ఈ సాంకేతికత ద్వారా రైతు తన భూమి ఉత్పాదకతను, ఆదాయాన్ని కూడా పెంచుకోవచ్చని చెప్పారు. లూధియానాలోని మొహాలీలో గల గురు అంగద్ దేవ్ వెటర్నరీ యూనివర్శిటీ  లో సెంటర్ ఫర్ డెవలప్మెంట్ ఆఫ్ అడ్వాన్స్డ్ కంప్యూటింగ్  అభివృద్ధి చేసిన పైలట్ ‘ఆక్వాపోనిక్స్ సెంటర్’ ను రోజు మంత్రి వర్చువల్ పద్ధతిలో ప్రారంభించారు. ప్రజలకు మేలు చేసే ఇటువంటి ఇలాంటి మరెన్నో ప్రాజెక్టులు చేపట్టాలని ధోత్రే సూచించారు.
అత్యాధునిక సౌకర్యాలన్నీ ఉన్న ఈ సెంటర్ ఈ ప్రాంతంలో తొలిసారిగా ఏర్పాటయింది. పర్యవేక్షణ కోసం, స్వయంచాలక  నియంత్రణల కోసం అధునాతన సెన్సార్లను ఏర్పాటు చేశారు. కేంద్ర ఎలక్ట్రానిక్స్ అండ్ ఇన్ఫర్మేషన్ టెక్నాలజీ మంత్రిత్వ శాఖ నిధుల సహకారంతో దీనిని అభివృద్ధి చేశారు. ఈ సందర్భంగా సి-డాక్ ఎగ్జిక్యూటివ్ డైరెక్టర్ డాక్టర్ పికె ఖోస్లా మాట్లాడుతూ ఇక్కడి సాగు విధానాలు దాదాపు 100% సేంద్రీయమని, తక్కువ భూమితో ఎక్కువ దిగుమతులు సాధించవచ్చని, 90% తక్కువ నీటిని వాడుకుంటామని చెప్పారు. ఇక్కడ పెరిగిన చేపలు, మొక్కల్లో ఎన్నో పోషకాలు ఉంటాయని వివరించారు.
సి-డాక్ డైరెక్టర్ జనరల్ డాక్టర్ హేమంత్ దర్బారీ మాట్లాడుతూ వ్యవసాయ రంగం కోసం సి-డాక్ చేపట్టిన వివిధ కార్యకలాపాల గురించి సమాచారం ఇచ్చారు. మొహాలీ సి-డాక్ చేసిన కృషిని ప్రశంసించారు. ఈ కార్యక్రమానికి గౌరవ అతిథిగా హాజరైన ఎలక్ట్రానిక్స్ ఐటి మంత్రిత్వ శాఖ ప్రత్యేక కార్యదర్శి, ఆర్థిక సలహాదారు జ్యోతి అరోరా మాట్లాడుతూ భారత ఆర్థిక వ్యవస్థలో వ్యవసాయం ప్రాముఖ్యత గురించి వ్యవసాయరంగం అభివృద్ధికి మరింత సాంకేతిక పరిజ్ఞానం ఉపయోగించడం గురించి మాట్లాడారు. ఈ సాంకేతిక పరిజ్ఞానం సహాయంతో గ్రామీణ యువతను ప్రధాన స్రవంతిలోకి తీసుకురావొచ్చని చెప్పారు. వ్యవసాయ ఆర్థిక వ్యవస్థకు ఊతం లభిస్తుందని జ్యోతి వివరించారు. అనంతరం గద్వాస్ వైస్ ఛాన్సలర్ డాక్టర్ ఇందర్జీత్ సింగ్ మాట్లాడుతూ పట్టణ ప్రాంతాల్లో చేపలు, తదితర పంటలకు డిమాండ్ వేగంగా పెరుగుతోందని అన్నారు. ముఖ్యంగా తీరం లేని ప్రాంతాల్లో రైతుల ఆదాయాన్ని పెంచడానికి ఈ రకమైన వ్యవస్థలు ఎంతో సహాయపడతాయని స్పష్టం చేశారు.
ఆక్వాపోనిక్స్ అనేది ఇప్పుడిప్పుడే అభివృద్ధి చెందుతున్న సాంకేతికత. ఈ విధానంలో పెంచే చేపలు, మొక్కలు రెండూ సమగ్ర పద్ధతిలో పెరుగుతాయి. చేపల వ్యర్థాలు మొక్కలకు ఎరువులుగా ఉపయోగపడుతాయి. మొక్కలు పోషకాలను గ్రహిస్తాయి. నీటిని వడబోస్తాయి. ఇట్లా వడబోసిన నీటిని ఫిష్ ట్యాంక్ నింపడానికి ఉపయోగిస్తారు. ఇది పర్యావరణ అనుకూల సాంకేతికత. సి-డాక్ అందిస్తున్న సూపర్ కంప్యూటింగ్ శక్తి వ్యవసాయ సాంకేతిక పరిజ్ఞానాన్ని అభివృద్ధి చేయడంలో మరింత ముందుకు వెళ్తుందని సి-డాక్ డైరెక్టర్ జనరల్ డాక్టర్ హేమంత్ దర్బారీ పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 146.70 కోట్ల డోసులను అందించారు.
దేశవ్యాప్త క్రియాశీల కేసుల సంఖ్య 1,71,830
మొత్తం కేసుల్లో క్రియాశీల కేసులు 1% కంటే తక్కువగా, 0.49% వద్ద ఉన్నాయి.
రికవరీ రేటు 98.13%కు చేరింది.
గత 24 గంటల్లో 11,007 మంది కోలుకున్నారు. దీంతో, కోలుకున్నవారి మొత్తం సంఖ్య 3,43,06,414 కు పెరిగింది.
గత 24 గంటల్లో 37,379 కొత్త కేసులు నమోదయ్యాయి.
రోజువారీ పాజిటివిటీ రేటు 3.24%.
వారపు పాజిటివిటీ రేటు 2.05%.
ఇప్పటివరకు 68.24 కోట్ల కొవిడ్ పరీక్షలు చేశారు.
రాష్ట్రాలవారీగా ఒమిక్రాన్ కేసులు
|
|
క్ర.సం.
|
|
రాష్ట్రం/యూటీ
|
|
ఒమిక్రాన్ కేసుల సంఖ్య
|
|
డిశ్చార్జ్/కోలుకున్నవారు
|
|
1
|
|
మహారాష్ట్ర
|
|
568
|
|
259
|
|
2
|
|
దిల్లీ
|
|
382
|
|
57
|
|
3
|
|
కేరళ
|
|
185
|
|
58
|
|
4
|
|
రాజస్థాన్
|
|
174
|
|
88
|
|
5
|
|
గుజరాత్
|
|
152
|
|
85
|
|
6
|
|
తమిళనాడు
|
|
121
|
|
100
|
|
7
|
|
తెలంగాణ
|
|
67
|
|
27
|
|
8
|
|
కర్ణాటక
|
|
64
|
|
18
|
|
9
|
|
హరియాణా
|
|
63
|
|
40
|
|
10
|
|
ఒడిశా
|
|
37
|
|
1
|
|
11
|
|
పశ్చిమబంగాల్
|
|
20
|
|
4
|
|
12
|
|
ఆంధ్రప్రదేశ్
|
|
17
|
|
3
|
|
13
|
|
మధ్యప్రదేశ్
|
|
9
|
|
9
|
|
14
|
|
ఉత్తరప్రదేశ్
|
|
8
|
|
4
|
|
15
|
|
ఉత్తరాఖండ్
|
|
8
|
|
5
|
|
16
|
|
గోవా
|
|
5
|
|
0
|
|
17
|
|
చండీఘర్
|
|
3
|
|
2
|
|
18
|
|
జమ్ము&కశ్మీర్
|
|
3
|
|
3
|
|
19
|
|
అండమాన్&నికోబార్ దీవులు
|
|
2
|
|
0
|
|
20
|
|
హిమాచల్ప్రదేశ్
|
|
1
|
|
1
|
|
21
|
|
లద్దాఖ్
|
|
1
|
|
1
|
|
22
|
|
మణిపూర్
|
|
1
|
|
0
|
|
23
|
|
పంజాబ్
|
|
1
|
|
1
|
||
|
మొత్తం
|
|
1,892
|
|
766
ఆరోగ్య, కుటుంబ సంక్షేమ మంత్రిత్వ శాఖ
185.90 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 2.27 కోట్లకు పైగా టీకా డోసులు నిర్వహణ
ఇవాళ 10,889 కి తగ్గిన దేశవ్యాప్త క్రియాశీల కేసుల సంఖ్య
గత 24 గంటల్లో నమోదయిన కొత్త కేసులు 796
ప్రస్తుత రికవరీ రేటు 98.76%
వారపు పాజిటివిటీ రేటు 0.24%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 185.90 కోట్ల  డోసులను టీకా కార్యక్రమం అధిగమించింది. 2,25,28,350 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 2.27 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు. వీరికి ఇప్పటివరకు 27,401 ముందు జాగ్రత్త టీకాలు అందించారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10404154
|
|
రెండో డోసు
|
|
10005982
|
|
ముందు జాగ్రత్త డోసు
|
|
4550378
|
|
ఫ్రంట్లైన్ సిబ్బంది
|
|
మొదటి డోసు
|
|
18413999
|
|
రెండో డోసు
|
|
17521993
|
|
ముందు జాగ్రత్త డోసు
|
|
7039110
|
|
12-14 ఏళ్ల వారు
|
|
మొదటి డోసు
|
|
22748406
|
|
15-18 ఏళ్ల వారు
|
|
మొదటి డోసు
|
|
57701433
|
|
రెండో డోసు
|
|
39772921
|
|
18-44 ఏళ్ల వారు
|
|
మొదటి డోసు
|
|
555097082
|
|
రెండో డోసు
|
|
470729023
|
|
ముందు జాగ్రత్త డోసు
|
|
6190
|
|
45-59 ఏళ్ల వారు
|
|
మొదటి డోసు
|
|
202827997
|
|
రెండో డోసు
|
|
186387051
|
|
ముందు జాగ్రత్త డోసు
|
|
21211
|
|
60 ఏళ్లు పైబడినవారు
|
|
మొదటి డోసు
|
|
126796922
|
|
రెండో డోసు
|
|
116098640
|
|
ముందు జాగ్రత్త డోసు
|
|
12946124
|
|
ముందు జాగ్రత్త డోసులు
|
|
2,45,63,013
|
|
మొత్తం డోసులు
|
|
1,85,90,68,616
దేశవ్యాప్త క్రియాశీల కేసుల సంఖ్య క్రమంగా తగ్గుతూ వస్తోంది. ఇవాళ 10,889 కు కేసులు తగ్గాయి. మొత్తం పాజిటివ్ కేసుల్లో ఇది 0.03 శాతం.
భారతదేశ రికవరీ రేటు 98.76 శాతంగా ఉంది. గత 24 గంటల్లో 946 మంది రోగులు కోలుకున్నారు. దీంతో, కోలుకున్న రోగుల సంఖ్య  4,25,04,329 కి పెరిగింది.
గత 24 గంటల్లో 796 కొత్త కేసులు నమోదయ్యాయి.
గత 24 గంటల్లో మొత్తం 4,06,251 పరీక్షలు చేశారు. దేశవ్యాప్తంగా ఇప్పటివరకు 79.45 కోట్లకు పైగా  పరీక్షలు నిర్వహించారు.
వారపు పాజిటివ్ రేట్లలో తగ్గుదల కొనసాగుతోంది. వారపు పాజిటివిటీ రేటు 0.24 శాతం వద్ద, రోజువారీ పాజిటివిటీ రేటు 0.20 శాతం వద్ద ఉంది.
ఈశాన్య ప్రాంత అభివృద్ధి మంత్రిత్వ శాఖ
ఈశాన్య ప్రాంతానికి ఆర్థిక పథకాలు, ప్రాజెక్టులు
2020 సెప్టెంబర్లో, 17 అభివృద్ధి నేపథ్య అంశాలపై 17 ఉప బృందాలను నీతి ఆయోగ్ ఏర్పాటు చేసింది. ఈశాన్య ప్రాంతానికి సంబంధించిన వివిధ ప్రాజెక్టుల ప్రస్తుత స్థితిగతులపై, ముఖ్యంగా విద్య, ఎగుమతులు సహా ఇతర పదహారు నేపథ్య బృందాలపై నీతి ఆయోగ్ ఎలాంటి మధ్యకాలిక మూల్యాంకనం చేయలేదు. కేంద్ర ప్రభుత్వ రంగం, కేంద్ర ప్రాయోజిత పథకాల మూల్యాంకనాన్ని సంబంధిత విభాగాలు లేదా మంత్రిత్వ శాఖలు చేస్తాయి. ఈశాన్య ప్రాంత అభివృద్ధి మంత్రిత్వ శాఖ, ఈశాన్య ప్రాంత మండలి అమలు చేసే పథకాలపై మూడో పార్టీ మూల్యాంకనం పూర్తయింది.
ప్రస్తుత ఆర్థిక సంవత్సరానికి సంబంధించి , 10 శాతం జీబీఎస్ కింద, బడ్జెట్ అంచనాల  దశలో 54 మంత్రిత్వ శాఖలు/విభాగాలు ఈశాన్య ప్రాంతానికి రూ.68,020 కోట్లు కేటాయించాయి. 2020-21 ఆర్థిక సంవత్సరంలో, కరోనా ప్రభావంపై పోరాడడానికి, ఆర్థికాభివృద్ధి పునరుద్ధరణ కోసం ప్రధానమంత్రి గరీబ్ కల్యాణ్ యోజన సహా మూడు ఆత్మనిర్భర్ ప్యాకేజీలు సహా ప్రత్యేక ఆర్థిక, సమగ్ర ప్యాకేజీని కేంద్ర ప్రభుత్వం ప్రకటించింది. ఆరోగ్య మౌలిక సదుపాయాల పెంపు, మెగా ఇన్వెస్ట్మెంట్ టెక్స్టైల్స్ పార్కులు, వ్యవసాయ పరపతి, మౌలిక సదుపాయాల నిధి పెంపు, ఎంఎస్ఎంఈ రంగానికి అదనపు బడ్జెట్ కేటాయింపులు వంటివాటిని 2020-21 బడ్జెట్ ప్రకటించింది. ఇంకా, కరోనా రెండో దశలో భారత ఆర్థిక వ్యవస్థకు అండగా నిలిచే 17 అంశాలతో కూడిన రూ.6.29 లక్షల కోట్ల ఉపశమన ప్యాకేజీని ఈ ఏడాది జూన్లో కేంద్ర ప్రభుత్వం ప్రకటించింది. ప్రజారోగ్యం బలోపేతం, అభివృద్ధి, ఉపాధికి ప్రేరణనిచ్చే అంశాలు కూడా ఇందులో ఉన్నాయి. వీటిలో చాలా పథకాలు, విధానాలు ఈశాన్య ప్రాంతానికి కూడా ఉపయోగపడతాయి.
ఈశాన్య ప్రాంతంలో కొవిడ్ పరిస్థితులను కేంద్ర ఆరోగ్య, కుటుంబ సంక్షేమ మంత్రిత్వ శాఖ తరచుగా సమీక్షించింది. ఈశాన్య ప్రాంత అభివృద్ధి మంత్రిత్వ శాఖతో కలిసి సమన్వయ చర్యలు తీసుకుంటుంది. ఈశాన్య ప్రాంత ప్రజల ఇబ్బందులు తగ్గించేందుకు, కొవిడ్పై పోరాటం కోసం ఈశాన్య ప్రాంత అభివృద్ధి మంత్రిత్వ శాఖ/ఈశాన్య ప్రాంత మండలి రూ.26.09 కోట్ల సంయుక్త నిధిని 8 ఈశాన్య రాష్ట్రాలకు కేటాయించింది. కరోనా కారణంగా స్వస్థలాలకు తిరిగి వచ్చిన ఈశాన్య ప్రాంత వలస కార్మికులకు జీవనోపాధిని కల్పించేందుకు రూ.36.50 కోట్ల విలువైన ప్రాజెక్టులను కూడా ఈశాన్య రాష్ట్రాలకు కేటాయించారు. ఈశాన్య రాష్ట్రాల్లో ఆరోగ్య మౌలిక సదుపాయల బలోపేతానికి, ముఖ్యంగా కొవిడ్పై పోరాటం కోసం, ఈశాన్య ప్రాంత ప్రత్యేక మౌలిక సదుపాయాల అభివృద్ధి పథకం కింద రూ.313.98 కోట్ల విలువైన 11 ప్రాజెక్టులను ఈశాన్య ప్రాంత అభివృద్ధి మంత్రిత్వ శాఖ కేటాయించింది. వైద్య పరికరాలు, కరోనా పరీక్షల కేంద్రాలు వంటి సమస్యలను పరిష్కరించడానికి కేంద్ర మంత్రిత్వ శాఖలు, విభాగాలతో ఈశాన్య ప్రాంత అభివృద్ధి మంత్రిత్వ శాఖ సంప్రదింపులు జరిపింది. 2020-21 ఆర్థిక సంవత్సరంలో, జాతీయ ఆరోగ్య మిషన్ ద్వారా, "భారత కొవిడ్-19 అత్యవసర స్పందన, ఆరోగ్య వ్యవస్థ సంసిద్ధత ప్యాకేజీ"ల కోసం రూ.322.89 కోట్లు ఈశాన్య ప్రాంతానికి విడుదల అయ్యాయి. 2019-20 ఆర్థిక సంవత్సరంలో, జాతీయ ఆరోగ్య మిషన్ కింద రూ.111.34 కోట్లు ఈశాన్య ప్రాంతానికి అందాయి. ఎస్డీఆర్ఎఫ్ కింద అనుమతించిన కొవిడ్ నియంత్రణ చర్యల కోసం, ఎస్డీఆర్ఎఫ్ వార్షిక కేటాయింపుల్లో 35 శాఖ వరకు ఖర్చు చేసేందుకు 2019-20 ఆర్థిక సంవత్సరంలో రాష్ట్ర ప్రభుత్వాలకు అనుమతి లభించింది. 2020-21, 2021-22 ఆర్థిక సంవత్సరాల్లో ఈ 35 శాతం పరిమితిని 50 శాతానికి పెంచారు.
ఈశాన్య ప్రాంత అభివృద్ధి శాఖ మంత్రి శ్రీ. జి.కిషన్రెడ్డి ఈ సమాచారాన్ని ఇవాళ రాజ్యసభకు సమర్పించారు.
ప్రధాన మంత్రి కార్యాలయం
జపాన్ లో భారతీయ సముదాయం తో మాట్లాడిన ప్రధాన మంత్రి
ప్రధాన మంత్రి శ్రీ నరేంద్ర మోదీ జపాన్ లో 700 మంది కి పైగా ప్రవాసీ భారతీయుల ను ఉద్దేశించి ఈ రోజు  న ప్రసంగించారు. వారితో ఆయన ముచ్చటించారు కూడాను.
కార్యక్రమాని కన్నా ముందు, ప్రధాన మంత్రి జపాన్ లో భారతదేశాని కి మరియు జపాన్ కు మధ్య సాంస్కృతిక సంబంధాల ను మరియు ఒక దేశ నివాసులు మరొక దేశాని కి రాకపోకలు జరపడాన్ని ప్రోత్సహించడం లో తోడ్పాటు ను ఇస్తున్న ఇండాలజిస్టు లు, క్రీడాకారులు, ఇంకా సాంస్కృతిక కళాకారుల తో భేటీ అయ్యారు. ప్రధాన మంత్రి జపాన్ లో ప్రవాసీ భారతీయ సమ్మాన్ పురస్కారాల విజేతల తో కూడా భేటీ అయ్యారు. జపాన్ లో ప్రవాసీ భారతీయులు 40,000 కు మించి ఉంటున్నారు.
ప్రధాన మంత్రి భారతీయ సముదాయం యొక్క సభ్యుల నైపుణ్యాల ను, ప్రతిభ ను, నవ పారిశ్రామికత్వాన్ని మరియు మాతృభూమి తో వారి కి ఉన్నటువంటి అనుబంధాన్ని ప్రశంసించారు. స్వామి వివేకనంద మరియు గురుదేవ్ రబీంద్ర నాథ్ టాగోర్ లను గురించి ప్రధాన మంత్రి ప్రస్తావిస్తూ, భారతదేశాని కి మరియు జపాన్ కు మధ్య ఇప్పుడున్న సాంస్కృతిక సంబంధాల ను గురించి కూడా ప్రత్యేకం గా ప్రస్తావించారు. ఇటీవలి కొన్నేళ్ల లో భారతదేశం లో చోటు చేసుకొన్న సామాజిక- ఆర్థిక అభివృద్ధి మరియు సంస్కరణ తాలూకు వివిధ పార్శ్వాలను గురించి కూడా చర్చించారు. ‘భారత్ చలో, భారత్ సే జుడో’ ఉద్యమం లో కలవవలసిలంది గాను, ముందడుగు వేయవలసిలందిగాను భారతీయ సముదాయాన్నొ ఆయన ఆహ్వానించారు.
ప్రధాన మంత్రి కార్యాలయం
ప్రొఫెసర్ గోవింద్ స్వరూప్ కన్నుమూత పట్ల సంతాపం తెలిపిన ప్రధాన మంత్రి
ప్రొఫెసర్ గోవింద్ స్వరూప్ కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపం వ్యక్తం చేశారు.
‘‘ప్రొఫెసర్ గోవింద్ స్వరూప్ ఒక అసాధారణ శాస్త్రవేత్త. రేడియో ఖగోళ విజ్ఞాన శాస్త్రం లో ఆయన మార్గదర్శక కార్యాలకు ప్రపంచ స్థాయి లో ప్రశంసలు లభించాయి. ఆయన మరణం తో తీవ్ర దు:ఖానికి లోనయ్యాను. ఆయన సన్నిహిత సంబంధికులకు కలిగిన శోకం లో నేను సైతం పాలుపంచుకుంటున్నాను’’ అని ఒక ట్వీట్ లో ప్రధాన మంత్రి పేర్కొన్నారు.
(
ప్రధాన మంత్రి కార్యాలయం
మోదీ ప్రభుత్వ హయాం లో ‘పిఎమ్-ఆవాస్ యోజన’ తో ఉత్తర్ ప్రదేశ్ ప్రజల కు లబ్ధి చేకూరింది
వర్తమాన ప్రభుత్వ పాలన కాలం లో ‘పిఎమ్ ఆవాస్ యోజన’ శర వేగంగా పురోగమిస్తోందని, ఉత్తర్ ప్రదేశ్ లో నిరు పేదలకు ఈ పథకం తోడ్పడిందని ప్రధాన మంత్రి అన్నారు. ‘ప్రధాన మంత్రి ఆవాస్ యోజన - గ్రామీణ్’ పథకం లో భాగం గా ఉత్తర్ ప్రదేశ్ లో 6 లక్షలకు పైగా లబ్ధిదారులకు ఆర్థిక సహాయాన్ని ప్రధాన మంత్రి శ్రీ నరేంద్ర మోదీ బుధవారం నాడు వీడియో కాన్ఫరెన్స్ మాధ్యమం ద్వారా జరిగిన కార్యక్రమం లో విడుదల చేసి, ఆ సందర్భం లో ప్రసంగించారు.
‘ఆత్మనిర్భర్ భారత్’ దేశ పౌరుల ఆత్మవిశ్వాసం తో నేరు గా ముడిపడివుందని, ఒక వ్యక్తి తాలూకు ఇల్లు ఈ ఆత్మవిశ్వాసాన్ని అనేక రెట్లు పెంచుతుందని ప్రధాన మంత్రి స్పష్టం చేశారు. తనకంటూ ఒక సొంత ఇంటి ని కలిగివుండడం జీవితానికి ఒక హామీ ని తీసుకు వస్తుందని, అంతేకాకుండా పేదరికం నుంచి వెలికి రాగలమన్న ఆశ ను కూడా కల్పిస్తుందన్నారు.
ఇదివరకటి ప్రభుత్వాల పాలన కాలాల్లో పేదలకు వారికంటూ ఒక ఇంటి ని ఏర్పరచుకొనేందుకు ప్రభుత్వం వైపు నుంచి ఏదైనా సాయం అందుకోగలుగుతామన్న విశ్వాసం లేకపోయింది అని ప్రధాన మంత్రి అన్నారు. ఇదివరకటి పథకం లో గృహాల నాణ్యత సైతం ఆశించిన మేరకు లేదు అని కూడా ఆయన అన్నారు. పేదవారు తప్పుడు విధానాల తాలూకు తీవ్రమైన దాడి కి లోనుకావలసి వచ్చింది అని ప్రధాన మంత్రి అన్నారు. ఈ దుర్దశ ను దృష్టి లో పెట్టుకొని, స్వాతంత్య్రానికి 75 సంవత్సరాలు పూర్తి కాక ముందే ప్రతి పేద కుటుంబానికి ఒక ఇంటి ని సమకూర్చాలి అనే లక్ష్యం తో ‘పిఎమ్ ఆవాస్ యోజన’ ను మొదలు పెట్టడమైందన్నారు. ఇటీవలి కొన్నేళ్ళలో 2 కోట్ల గృహాల ను నిర్మించడం జరిగిందని, ‘పిఎమ్ ఆవాస్ యోజన’ లో 1.25 కోట్ల గృహాల నిర్మాణం లో కేంద్ర ప్రభుత్వం అందించిన దాదాపు 1.5 లక్షల కోట్ల రూపాయల తోడ్పాటు ఉందని ఆయన అన్నారు.
రాష్ట్రం లో ఇదివరకటి ప్రభుత్వాలు ప్రతిస్పందించక పోవడాన్ని కూడా ప్రధాన మంత్రి గుర్తు కు తెచ్చారు. ఉత్తర్ ప్రదేశ్ లో 22 లక్షల గ్రామీణ ఆవాసాలు నిర్మాణం కావలసి ఉందని, వాటిలో 21.5 లక్షల నిర్మాణానికి ఆమోదముద్ర వేయడం జరిగిందని ఆయన వెల్లడించారు. ప్రస్తుత ప్రభుత్వ హాయాము లో 14.5 లక్షల పరివారాలకు వారి గృహాలు ఈసరికే అందాయన్నారు.
ప్రధాన మంత్రి కార్యాలయం
రోటరీ ఇంటర్నేషనల్ అంతర్జాతీయ సమ్మేళనాన్ని ఉద్దేశించి ప్రసంగించిన ప్రధానమంత్రి శ్రీ నరేంద్ర మోదీ
రోటేరియన్లు విజయం, సేవ రెండింటి నిజమైన కలయిక
బుద్ధుడు, మహాత్మా గాంధీల పుణ్యభూమి మనది,ఇతరుల కోసం జీవించడమంటే ఏమిటో వారు ఆచరణలో మనకు చూపారు
ప్రకృతితో సహజీవనం చేసే శతాబ్దాల నాటి మన విలువల ప్రేరణతో, 1.4 బిలియన్ల మంది భారతీయులు మన భూమి, పరిశుభ్రంగా, హరితమయంగా ఉండేలా చూసేందుకు వీలైన అన్ని రకాల చర్యలు తీసుకుంటున్నారు
ప్రధానమంత్రి శ్రీ నరేంద్ర మోదీ ఈరోజు వీడియో కాన్ఫరెన్సు ద్వారా రోటరీ ఇంటర్నేషనల్ వరల్డ్ కన్వెన్షన్ను ఉద్దేశించి ప్రసంగించారు. రోటేరియన్లు విజయ్ం, సేవ ల నిజమైన కలయికకు ప్రతిబింబం అన్నారు.ఈ స్థాయిలో ప్రతి రోటరీ సమావేశం ఒక మినీ గ్లోబల్ అసెంబ్లీ వంటిదని అన్నారు. ఇందులో వైవిధ్యత, చైతన్యం రెండూ ఉన్నాయని ఆయన అన్నారు.
రోటరీ సంస్థ రెండు మొటోలు వ్యక్తిగత ప్రయోజనాలను పక్కన పెట్టి సేవ చేయడం, అత్యుత్తమ సేవ చేసేవారు అధికంగా లాభపడతారన్న వాటిని ప్రస్తావిస్తూ ప్రధానమంత్రి, మొత్తం మానవాళి సంక్షేమానికి ఈ సూత్రాలు అత్యంత ముఖ్యమైనవని అన్నారు. ఇవి మన రుషులు, మహాత్ముల ప్రబోధాలను ప్రతిధ్వనింప చేస్తున్నాయని ఆయన అన్నారు. మనం బుద్ధుడు, మహాత్మాగాంధీ జన్మించిన పుణ్యభూమికి చెందిన వారం. ఇతరుల కోసం జీవించడమంటే ఏమిటో వారు మనకు ఆచరణలో చూపించారు అని ప్రధానమంత్రి అన్నారు.
స్వామి వివేకానంద గురించి ప్రస్తావిస్తూ ప్రధానమంత్రి, మనం అందరం పరస్పర ఆధారితమైన, పరస్పర సంబంధమైన, పరస్పర అనుసంధానితమైన ప్రపంచంలో ఉన్నామని అందువల్ల వ్యక్తులు, సంస్థలు ప్రభుత్వాలు ఈ భూమండలాన్ని మరింత సుస్థిరంగా, సుసంపన్నమైనదిగా తీర్చిదిద్దేందుకు చర్యలు తీసుకోవాలని అన్నారు. భూ గోళంపై సానుకూల ప్రభావం చూపే పలు కార్యక్రమాల విషయంలో రోటరీ ఇంటర్నేషనల్ కష్టించి పనిచేస్తున్నదని ప్రధానమంత్రి ప్రశంసించారు.
పర్యావరణ పరిరక్షణకు సంబంధించి న కృషికి ఇండియా నాయకత్వం వహిస్తోంది. సుస్థిరాభివృద్ధి ప్రస్తుత అవసరం. శతాబ్దాల తరబడిమన ప్రాచీన విలువలు ప్రకృతితో సహజీవనానికి ప్రేరణగా నిలిచాయి. 1.4 బిలియన్ భారతీయులు మన భూగోళాన్ని పరిశుభ్రమైనదిగా, హరితమయమైనదిగా చేయడానికి సాధ్యమైన అన్ని చర్యలూ తీసుకుంటున్నారు అని ప్రధానమంత్రి తెలిపారు.
అంతర్జాతీయ సౌర కూటమి, ఒక సూర్యుడు, ఒక ప్రపంచం, ఒక గ్రిడ్ , లైఫ్- లైఫ్స్టయిల్ ఫర్ ఎన్విరాన్ మెంట్ వంటి వాటిగురించి ప్రధానమంత్రి ప్రస్తావించారు. 2070 నాటికి నెట్ జీరో కు ఇండియా కట్టుబడిన విషయాన్ని ప్రధానమంత్రి తెలియజేశారు. దీనిని ప్రపంచం అభినందిస్తోందని ఆయన అన్నారు.
మంచినీరు, పారిశుధ్యం, పరిసరాల పరిశుభ్రత వంటి వాటి విషయంలో రోటరీ ఇంటర్నేషనల్ చేస్తున్న సేవలను ప్రధానమంత్రి ప్రశంసించారు. ఐదుసంవత్సరాల వ్యవధిలో పూర్తి పారిశుధ్య కవరేజ్ని సాధించడంలో స్వచ్చభారత్ మిషన్ సాధించిన ప్రయోజనాలను గురించి ప్రధానమంత్రి ప్రస్తావించారు. జల సంరక్షణ, ఆత్మనిర్భర్ భారత్ వంటివి నూతన చైతన్యం, వాస్తవాల ఆధారంగా రూపుదిద్దుకున్నాయని అన్నారు. ఇండియాలో అద్భుతమైన చైతన్యవంతమైన స్టార్టప్ రంగం ఉండడం గురించి ప్రధానమంత్రి ప్రత్యేకంగా ప్రస్తావించారు.
మానవాళిలో ఏడో వంతుమంది ఇండియా నివాసస్థలమని, ఇంత పెద్ద సంఖ్యలో ప్రజలు గల దేశంలో ఇండియా సాధించే ఏ విజయమైనా అది ప్రపంచంపై సానుకూల ప్రభావం చూపుతుందని ప్రధానమంత్రి అన్నారు. ఇందుకు సంబంధించి కోవిడ్ -19 వాక్సిన్ విజయగాధను, 2025 నాటికి అంటే ప్రపంచ లక్ష్యమైన 2030 కంటే 5 సంవత్సరాల ముందే టిబిని దేశం నుంచి తరిమివేసేందుకు జరుగుతున్న కృషిని ప్రధానమంత్రి ప్రస్తావించారు. క్షేత్రస్థాయిలో ఈ కృషికి తమ మద్దతునివ్వాల్సిందిగా రోటరీ కుటుంబాన్ని ప్రధానమంత్రి శ్రీ నరేంద్ర మోదీ కోరారు. అలాగే ప్రపంచవ్యాప్తంగా యోగా దినోత్సవాన్ని పెద్ద ఎత్తున పాటించాల్సిందిగా
(ప్రధానమంత్రి పిలుపునిచ్చారు.